FOTO Suprafață verde de peste 4.000 mp și peste 700 de arbori și arbuști plantați la Blaj: Lucrări de amenajare a spațiilor verzi pe mai multe străzi din oraș
Continuă lucrările de modernizare și amenajare a zonelor verzi din municipiul Blaj. După ce anul trecut au fost finalizate astfel de obiective în cartierele Eroilor și Andrei Mureșanu, în 2024 se vor reabilita alte spații verzi din cartierele Gării și Eroilor, a anunțat primarul Gheorghe Valentin Rotar pe Facebook.
În această primăvară efectuăm lucrări pe strada Gării (blocurile 18, 19, 17, 8, 15, 16, 14, 13, 12, 11, 10 și 9) și pe strada Eroilor (blocurile 19A, 19B, 18A, 18B, 33A, 33B, 15B, 28B, 29B, 21B și 21C). În total, vor fi plantați 713 arbori și arbuști și va fi amenajată o suprafață verde de 4.075 mp.
Citește și: Mobilier, materiale didactice și echipamente digitale pentru șase școli din Municipiul Blaj: Licitația de peste 2.5 milioane de lei, lansată în SEAP
În toamnă sunt prevăzute lucrări de reabilitare a spațiilor verzi de pe strada Eroilor, la blocurile 16A, 16B, 16C, 17A și 17B.
Ne mândrim cu faptul că municipiul Blaj se află între localitățile fruntașe, la nivel național, în privința suprafeței de spațiu verde per locuitor. Raportat la populația reală a Blajului, cu aproximativ 27 mp de spațiu verde/locuitor, ne situăm peste valoarea recomandată la nivel european, de minimum 26 mp/locuitor. Așa cum am mai spus, ne dorim să ajungem, în viitor, chiar la valoarea recomandată de Organizația Mondială a Sănătății, de 50 mp de spațiu verde/locuitor.
Suntem printre puținele orașe din România care dețin un Registru al Spațiilor Verzi, un instrument care ne ajută foarte mult în gestionarea, monitorizarea și identificarea celor mai bune soluții pentru mărirea suprafeței de spațiu verde din orașul nostru, dar și pentru eliberarea autorizațiilor de urbanism ținând cont de protejarea zonelor verzi din municipiu.
Politica noastră în ceea ce privește zonele verzi se axează pe două mari direcții: reabilitarea spațiilor verzi existente, respectiv aducerea acestora la standardele europene și mărirea suprafeței de spațiu verde din orașul nostru, acolo unde este posibil.
Extinderea permanentă a zonelor verzi și privilegiul de a avea un oraș foarte bine dezvoltat economic, cu o industrie nepoluantă și cu un Plan de Mobilitate Urbană Durabilă a Municipiului Blaj care pune accentul pe soluțiile eco de trafic, ne vor ajuta să atingem un obiectiv esențial pentru comunitatea noastră: "Blaj, oraș verde!"
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Curier Județean
Martie, Luna Pentru Viață: Ateliere de gătit și de creație și acțiune de plantare de pomi fructiferi sau flori, pentru copiii ocrotiți în așezămintele sociale ale Arhiepiscopiei Alba Iulia
Martie, Luna Pentru Viață: Ateliere de gătit și de creație și acțiune de plantare de pomi fructiferi sau flori, pentru copiii ocrotiți în așezămintele sociale ale Arhiepiscopiei Alba Iulia În luna martie, ne îndreptăm atenția către o temă deosebit de importantă și plină de semnificație. Martie este Luna Pentru Viață, o perioadă în care ne […]